CELEX: 32001D0131
Language: el
Date: 2001-01-29 00:00:00
Title: 2001/131/ΕΚ: Απόφαση του Συμβουλίου, της 29ης Ιανουαρίου 2001, σχετικά με τον τερματισμό της διαδικασίας διαβουλεύσεων με την Αϊτή στο πλαίσιο του άρθρου 96 της συμφωνίας εταιρικής σχέσης ΑΚΕ-ΕΚ

Avis juridique important

|

32001D0131

2001/131/ΕΚ: Απόφαση του Συμβουλίου, της 29ης Ιανουαρίου 2001, σχετικά με τον τερματισμό της διαδικασίας διαβουλεύσεων με την Αϊτή στο πλαίσιο του άρθρου 96 της συμφωνίας εταιρικής σχέσης ΑΚΕ-ΕΚ  

Επίσημη Εφημερίδα αριθ. L 048 της 17/02/2001 σ. 0031 - 0032

Απόφαση του Συμβουλίουτης 29ης Ιανουαρίου 2001σχετικά με τον τερματισμό της διαδικασίας διαβουλεύσεων με την Αϊτή στο πλαίσιο του άρθρου 96 της συμφωνίας εταιρικής σχέσης ΑΚΕ-ΕΚ(2001/131/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συμφωνία εταιρικής σχέσης ΑΚΕ-ΕΚ, που υπογράφηκε στο Κοτονού στις 23 Ιουνίου 2000 (εφεξής καλούμενη "συμφωνία ΑΚΕ-ΕΚ"), όπως τέθηκε σε προσωρινή εφαρμογή με την απόφαση αριθ. 1/2000 του Συμβουλίου των Υπουργών ΑΚΕ-ΕΚ(1) της 27ης Ιουλίου 2000, και ιδίως το άρθρο 96, αυτής,την εσωτερική συμφωνία όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ, όπως τέθηκε σε προσωρινή εφαρμογή με την απόφαση των αντιπροσώπων των κυβερνήσεων των κρατών μελών(2) της 18ης Σεπτεμβρίου 2000, και ιδίως το άρθρο 3,την πρόταση της Επιτροπής,Εκτιμώντας τα ακόλουθα:(1) Τα βασικά στοιχεία της συμφωνίας ΑΚΕ-ΕΚ, που αναφέρονται στο άρθρο 9 αυτής, έχουν παραβιαστεί με την μη τήρηση του εκλογικού νόμου της Αϊτής.(2) Σύμφωνα με το άρθρο 96 της συμφωνίας ΑΚΕ-ΕΚ, στις 26 Σεπτεμβρίου 2000 πραγματοποιήθηκαν διαβουλεύσεις με τις χώρες ΑΚΕ και την Αϊτή, κατά τη διάρκεια των οποίων οι αϊτινές αρχές εξέφρασαν την άποψή τους.(3) Ο σεβασμός των δημοκρατικών αρχών δεν έχει ακόμη αποκατασταθεί στην Αϊτή.(4) Θα πρέπει, ως εκ τούτου, να ληφθούν κατάλληλα μέτρα όπως αναφέρονται στο άρθρο 96 παράγραφος 2 στοιχείο γ) της συμφωνίας ΑΚΕ-ΕΚ,ΑΠΟΦΑΣΙΖΕΙ:Άρθρο 1Τερματίζονται οι διαβουλεύσεις που είχαν αναληφθεί με την Αϊτή σύμφωνα με το άρθρο 96 της συμφωνίας ΑΚΕ-ΕΚ.Άρθρο 2Τα μέτρα που διευκρινίζονται στην επιστολή που περιέχεται στο παράρτημα θεσπίζονται ως κατάλληλα μέτρα που προβλέπονται στο άρθρο 96 παράγραφος 2 στοιχείο γ) της συμφωνίας ΑΚΕ-ΕΚ.Άρθρο 3Η παρούσα απόφαση παράγει αποτελέσματα την ημέρα της έγκρισής της.Λήγει στις 31 Δεκεμβρίου 2001.Θα επανεξεταστεί πριν από τις 31 Δεκεμβρίου 2001 το αργότερο.Άρθρο 4Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 29 Ιανουαρίου 2001.Για το ΣυμβούλιοΟ ΠρόεδροςM. Winberg(1) ΕΕ L 195 της 1.8.2000, σ. 46.(2) ΕΕ L 317 της 15.12.2000, σ. 375.ΠΑΡΑΡΤΗΜΑΕπιστολή προς την Κυβέρνηση της ΑϊτήςΚύριε πρωθυπουργέ,Η Ευρωπαϊκή Ένωση προσδίδει ιδιαίτερη σημασία στις διατάξεις του άρθρου 9 της συμφωνίας ΑΚΕ-ΕΚ. Οι δημοκρατικές αρχές και το κράτος δικαίου, επί των οποίων βασίζεται η εταιρική σχέση ΑΚΕ-ΕΕ, αποτελούν θεμελιώδη στοιχεία της εν λόγω συμφωνίας και κατά συνέπεια τη βάση των σχέσεών μας.Υπό το πνεύμα αυτό, η Ένωση παρακολούθησε στενά την εξέλιξη της εκλογικής διαδικασίας στην Αϊτή και ανησυχεί λόγω των διαπιστωθεισών παρατυπιών που περιγράφονται στην έκθεση των παρατηρητών του Οργανισμού Αμερικανικών Κρατών, ειδικότερα όσον αφορά την μη τήρηση του εκλογικού νόμου για την κατάληψη των εδρών των γερουσιαστών μετά τον πρώτο γύρο.Για το λόγο αυτό, στη δήλωση της 12ης Ιουλίου 2000, η Ένωση εξέφρασε την ανησυχία της όσον αφορά την εξέλιξη της εκλογικής διαδικασίας και επέστησε την προσοχή της κυβέρνησής σας στις επιπτώσεις που θα μπορούσαν να προκύψουν, όσον αφορά τη συνεργασία με την Αϊτή, στην περίπτωση που οι ανησυχίες αυτές δεν ληφθούν υπόψη.Στο πλαίσιο αυτό, το Συμβούλιο της Ευρωπαϊκής Ένωσης αποφάσισε, στις 2 Αυγούστου 2000, να καλέσει τις αρχές της Αϊτής και των κρατών ΑΚΕ σε διαβουλεύσεις με σκοπό να εξεταστεί αναλυτικότερα η κατάσταση και οι τρόποι βελτίωσής της.Οι διαβουλεύσεις αυτές πραγματοποιήθηκαν στις Βρυξέλλες στις 26 Σεπτεμβρίου. Με την ευκαιρία αυτή, εξετάστηκαν πολλά βασικά θέματα και οι αϊτινές αρχές, εκπροσωπούμενες από τον κ. Fritz Longchamps υπουργό Εξωτερικών, εξέθεσαν την άποψή τους και τη δική τους ανάλυση της κατάστασης.Ωστόσο, αυτή η ανταλλαγή απόψεων δεν προώθησε την εξεύρεση ικανοποιητικής λύσης όσον αφορά τα θέματα που έθεσε η Ένωση η οποία, ως εκ τούτου, εξέδωσε προσωρινά συμπεράσματα στα οποία εκφράζει τη λύπη της διότι δεν λήφθηκαν υπόψη οι ανησυχίες της και εξετάζει το ενδεχόμενο λήψης κατάλληλων μέτρων όπως ορίζονται στη συμφωνία ΑΚΕ-ΕΚ. Στα συμπεράσματά της, η Ένωση δηλώνει επίσης ότι έχει επίγνωση της σοβαρής κοινωνικής και οικονομικής κατάστασης της χώρας και ότι είναι σημαντικό να μην τιμωρηθεί ο λαός της Αϊτής.Σήμερα, ελλείψει πράξεων για την αντιμετώπιση των τιθεμένων θεμάτων, το Συμβούλιο της Ευρωπαϊκής Ένωσης αποφάσισε να τερματίσει τις διαβουλεύσεις που έχει αρχίσει σύμφωνα με το άρθρο 96 της συμφωνίας ΑΚΕ-ΕΚ με το ίδιο σκεπτικό όπως τα προσωρινά συμπεράσματα της 26ης Σεπτεμβρίου. Το Συμβούλιο της Ευρωπαϊκής Ένωσης αποφάσισε, κατά συνέπεια, να λάβει, ως κατάλληλα μέτρα που αναφέρονται στο άρθρο 96 παράγραφος 2 στοιχείο γ), τα ακόλουθα μέτρα:α) μη διάθεση της δεύτερης δόσης του ΕΕΠ του όγδοου ΕΤΑ, ύψους 44,4 εκατομμυρίων ευρώ·β) αναστολή των άμεσων ενισχύσεων από τον προϋπολογισμό. Το μέτρο αυτό αφορά κυρίως τα προγράμματα διαρθρωτικής προσαρμογής και επισιτιστικής ασφάλειας·γ) επαναπροσανατολισμό του υπολοίπου της πρώτης δόσης του ΕΕΠ του όγδοου ΕΤΑ σε έργα από τα οποία επωφελείται άμεσα ο πληθυσμός της Αϊτής, στην ενίσχυση της κοινωνίας των πολιτών και του ιδιωτικού τομέα, καθώς και στην ενδεχόμενη στήριξη της διαδικασίας εκδημοκρατισμού και ισχυροποίησης του κράτους δικαίου·δ) προετοιμασία του προγραμματισμού του ένατου ΕΤΑ από την αντιπροσωπεία της Ευρωπαϊκής Επιτροπής στην Αϊτή η οποία θα προβαίνει σε διαβουλεύσεις με την αϊτινή κυβέρνηση κάθε φορά που κρίνεται αναγκαίο. Εκτός και αν υπάρξει διαφορετική απόφαση του Συμβουλίου της Ευρωπαϊκής Ένωσης, κατά την περίοδο ισχύος της παρούσας απόφασης δεν θα κοινοποιηθεί καμία διάθεση κονδυλίων.Ο στόχος της Ευρωπαϊκής Ένωσης παραμένει, χωρίς να τιμωρηθεί ο αϊτινός πληθυσμός, να καταστεί σαφής η διαφωνία της όσον αφορά την μη τήρηση των θεμελιωδών δημοκρατικών αρχών. Η Ευρωπαϊκή Ένωση θα παρακολουθεί εκ του σύνεγγυς την κατάσταση για την τήρηση των θεμελιωδών δημοκρατικών ελευθεριών και των δικαιωμάτων του ανθρώπου. Επαναλαμβάνει ότι είναι διαθέσιμη να διεξάγει ενισχυμένο πολιτικό διάλογο, καθώς και να συμβάλει στη διαδικασία εκδημοκρατισμού. Στο πλαίσιο αυτό, είναι έτοιμη να επανεξετάσει την παρούσα απόφαση στην περίπτωση θετικών εξελίξεων, αλλά επιφυλάσσεται να λάβει συμπληρωματικά μέτρα σε περίπτωση που δεν σημειωθεί καμία πρόοδος.Για την ΕπιτροπήΓια το Συμβούλιο